Elis & Tom

An Elis & Tom usá nga bossa nova nga album, nga ginpagawás han 1974, nga ginrekord han Brasilenya nga magkaranta nga hi Elis Regina ngan han magkaranta-nga-manunurat nga hi Antônio Carlos Jobim. 

Ginrekord ini hin panahon hin 16-ka adlaw ha MGM Studios ha Los Angeles, California, an album usá nga maiha nga hingyap ni Regina, nga pirme kauryag magrekord hin bug-os nga album han mga kanta ni Jobim upod ha iya. Natuod iní ha kataposán dida han 1974, han pagsaurog ni Elis han iya ika-10 nga anibersaryo komo artista han Philips Records Gin-aprobahan han label an proyekto nga regalo para ha iya.

Han 2004, han ika-30 nga anibersaryo han syahan nga pagpagawás, usá nga ginremaster nga ispesyal nga edisyon ginpagawas dida hin DVD Audio nga naglakip hin 5.1 nga multi-channel surround mix tikang han original master nga mga tape.

Pagkarawat 
An pagsubay ni Thom Jurek ha Allmusic naghatag han album hin 4.5 nga stars nga nasiring nga "Ini nga mahusay — ngan yana lehendaryo — nga pitsa hin pagrekord han iconico nga vocalista nga Brasilenya nga hi Elis Regina ngan han kompositor, konduktor, ngan parag-areglo nga hi Tom Jobim ginkikita hin kadam-an nga usá han mga gidakoi nga mga pop nga ginrekord nga Brasilenyo."

Ginranggo ini nga ika-11 dida han kanan Rolling Stone Top 100 Brazilian albums of all time. Gin-induct an album ngadto han Latin Grammy Hall of Fame han 2007. Han Septyembre 2012 ginbotar iní han mga namamati han Radio Eldorado FM, han Estadao.com ngan han Caderno C2+Música (an duhá nga urhe gintatag-iyahan han periodiko nga O Estado de S. Paulo) nga amo an ika-upat nga gimaupayi gud nga Brasilenyo nga album.

Talaan hin track

Personnel 

 Elis Regina - vocals
 Antônio Carlos Jobim - vocals (1, 6, 12, 14), piano (4, 6-8, 11-14), pag-areglo (4), sista (6)
 César Camargo Mariano - piano (1, 2, 5), dikuryente nga piano (3, 9, 11, 13), mga pag-areglo (gawas han 4)
 Hélio Delmiro - sista (1, 3, 9), dikuryente nga sista (2, 5, 11)
 Oscar Castro-Neves - sista (1-3, 5, 9, 13)
 Luizão Maia - bass (1-3, 5, 9, 11, 13)
 Paulo Braga - drums (1-3, 5, 9, 11, 13)
 Bill Hitchcock - konduktor han string section (1, 6, 8, 10,12)
 Hubert Laws and Jerome Richardson - flauta (1, 5, 6, 13; uncredited)
 Chico Batera - percussion (11)

Mga tigaman

Mga pinambasaran 

Musika
Brasil